අනර්කලී ආකර්ෂා

අනර්කලී ආකර්ෂා ජයතිලක (1987 ජූලි 12) ශ්‍රී ලංකාවේ ජනප්‍රිය නිලියක්, නිරූපිකාවක්, රූපවාහිනී වැඩසටහන් ඉදිරිපත් කරන්නියක් සහ දේශපාලන කටයුතු කරන්නියක් වෙයි. 2004 වසරේ ලෝක රූ රැජින තරඟය සඳහා ඉදිරිපත් වුනු ශ්‍රී ලංකා රූ රැජින වූවේද ඇයයි. මීට අමතරව සන්නාම තානාපතිනියක ලෙසද ඇය කටයුතු කරයි.

රංගන දිවිය
ඇගේ රංගන දිවිය මුලින්ම ආරම්භ වන්නේ 1995 වසරේදී සෝමරත්න මහතා සහ රේණුකා බාලසූරිය මහත්මිය විසින් නිපදවූ, ඉටි පහන් ටෙලි නාට්‍යයත් සමගයි. එහි ඇය සුසෑන් නමින් ලමා චරිතයක් රඟපෑවාය.

ඉනික්බිති වසර 7 කට පසුව, 2003 වසරේදී ඇය පිස්සු ට්‍රිබල්  චිත්‍රපටයේ පෙනී සිටිමින් රංගන ක්ෂේත්‍රයට නැවතත් පිවිසියාය.

ශ්‍රී ලංකා සිනමා ක්ෂේත්‍රය තුල ජනප්‍රියම නිලිය සම්මානය ලබාගත් ලාබාලම නිලිය වන්නේද ආකර්ෂා මෙනෙවියයි.

මීට අමතරව සංගීත විඩියෝ කීපයකටම අනර්කලී සිය රංගන දායකත්වය ලබාදී තිබෙයි. (භාතිය සංතුෂ්ගේ "මීදුම් සේලෙන්", දුෂ්‍යන්තගේ "ජේත්තු නෝනේ" සහ යෂාන්ගේ "සිත්තමක් වගේ").

දේශපාලන කටයුතු
2009 ඔක්තෝම්බර් 29 දින අනර්කලී මෙනෙවිය දකුණු පලාත් සභාවට ඡන්දයෙන් තේරී පත්වූ අතර ඇය පාලන සන්ධානය වූ එක්සත් ජනතා නිදහස් සන්ධානය වෙත සහය දක්වයි.

2014 මාර්තු 29 වැනිදා පැවැත්වූ දකුණු පලාත් සභා මැතිවරණයටද ඇය එක්සත් ජනතා නිදහස් සන්ධානය යටතේ තරඟ වැදුනද, ඉන් පළාත් සභාව වෙත පිවිසීමට අනර්කලී අපොහොසත් වූවාය.http://sinhala.adaderana.lk/news.php?nid=42177

වැඩසටහන් ඉදිරිපත් කරන්නියක ලෙස

ටීවී දෙරණ නාලිකාවේ 'Anarkali Live' වැඩසටහන සහ 2010 දෙරණ මියුසික් විඩියෝ අවෝර්ඩ්ස් හී නිවේදිකාව ලෙස කටයුතු කරනු ලැබුවේ අනර්කලී විසිනි.
මීට අමතරව ස්වර්ණවාහිනී නාලිකාවේ 'Live Sunday with Anarkalli' වැඩසටහන මෙහෙයවන්නේද ඇයයි.

 රඟපෑ චිත්‍රපට 
 වසර  චිත්‍රපටය  චරිතය  කරුණු 2003   පිස්සු ට්‍රිබල්    2003   එක මලක පෙති    2003   වන් ෂොට් වන්  ඇමති දුව  2004   ධන රින   2005   හිරි පොද වැස්ස වීනා 2005   සොඳුරු වසන්තය    2006   අංජලිකා කාව්‍යා  2007   සිකුරු හතේ    2008   තාරුකා මල්    2009   සර් ලාස්ට් චාන්ස්    2011   කිං හන්තර් බිසව  2011   It's a Matter of Love නතාෂා 

 ටෙලි නාට්‍ය 

 වසර  ටෙලි නාට්‍යය  චරිතය  කරුණු 1995   ඉටි පහන් සුසෑන්  2004   සිහිනයක් පාට පාටින් ඉනෝකා     Sapphire and Silk තාන්‍යා    ඉසි දසුන    2005   අරුණෝදය කලාපය   2006   සාන්තුවරණය ටාන්‍යා  2009   සඳ සාක්කි   2010   රන් තලිය වලව්වදොස්තර 

 ඇගයීම් 
2004 ශ්‍රී ලංකා රූ රැජින.

2004 දී සරසවිය ජනප්‍රියම නිලිය සම්මානය.

2012 ලක්ස් ෆිල්ම් අවෝර්ඩ්ස් ජනප්‍රියම නිලිය.

 මූලාශ්‍ර 

 භාහිර සබැදි 
Anarkalli's Photos and Biography  
Anarkalli Aakarsha's Biography in Sinhala Cinema Database
Anarkalli Aakarsha Photo Gallery 

ප්‍රවර්ගය:ලංකික දේශපාලනඥයෝ
ප්‍රවර්ගය:රංගන ශිල්පීන්
ප්‍රවර්ගය:ශ්‍රී ලාංකිකයෝ